CELEX: 62016CN0629
Language: el
Date: 2016-12-07 00:00:00
Title: Υπόθεση C-629/16: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 7 Δεκεμβρίου 2016 — CX

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/26
            
         Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 7 Δεκεμβρίου 2016 — CX
   (Υπόθεση C-629/16)
   (2017/C 104/38)
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Αναιρεσείων: CX
   
      Αντίδικος κατ’ αναίρεση: Bezirkshauptmannschaft Schärding
   
      Προδικαστικό ερώτημα
   
   Αποκλείει το δίκαιο της Ένωσης και ιδίως η Συμφωνία συνδέσεως Ευρωπαϊκής Οικονομικής Κοινότητας — Τουρκίας (64/733/ΕΟΚ) (ΕΕ ειδ. έκδ. 11/001, σ. 48), το πρόσθετο πρωτόκολλο της Συμφωνίας συνδέσεως (ΕΕ ειδ. έκδ. 11/002, σ. 149), καθώς και η απόφαση αριθ. 1/95 του συμβουλίου σύνδεσης ΕΚ-Τουρκίας της 22ας Δεκεμβρίου 1995 για την εφαρμογή της οριστικής φάσης της τελωνειακής ένωσης (96/142/ΕΚ) (ΕΕ L 35 της 13ης Φεβρουαρίου 1996, σ. 1), εθνική ρύθμιση η οποία επιτρέπει σε επιχειρήσεις μεταφοράς εμπορευμάτων με έδρα στη Δημοκρατία της Τουρκίας να εκτελούν επαγγελματικές μεταφορές εμπορευμάτων με μηχανοκίνητα οχήματα προς ή μέσω του εδάφους της Δημοκρατίας της Αυστρίας, μόνον εφόσον διαθέτουν άδειες για τα μηχανοκίνητα οχήματα οι οποίες έχουν εκδοθεί βάσει ποσοστώσεως που έχει καθορισθεί στο πλαίσιο διμερούς συμφωνίας μεταξύ Αυστρίας και Τουρκίας, ή τους έχει χορηγηθεί άδεια για μεμονωμένη μεταφορά εμπορευμάτων ως προς την οποία υφίσταται σημαντικό δημόσιο συμφέρον και ο αιτών αποδεικνύει ότι το συγκεκριμένο δρομολόγιο δεν μπορεί να αποφευχθεί ούτε με τη λήψη άλλων οργανωτικών μέτρων ούτε με την επιλογή άλλων μέσων μεταφοράς;